**Kommentarer til Driftsbudsjett (1A og 1B) 2014 – Mortenstua Skole.**

Rektors forsalg til vedtak 08.10.13: « Styret tilrår representantskapet å fastsette budsjettrammene for 2014 til budsjett 2013 pluss forventet lønnsvekst og prisvekst for 2014. Budsjettrammene må ta hensyn til skolens varierende elevtall.»

Forutsetninger for budsjettering på Mortenstua skole:

* Skoleår og budsjettår følger ikke hverandre.
* Eventuelle endringer i elevtall fra 1.8 kan føre til usikkerhetsfaktorer vedrørende budsjettering.
* Eventuell økning i timetall, endringer i enkeltvedtak eller nye bestemmelser fra sentralt hold skjer fra 1.8.2014.
* Elevene er svært ressurs krevende (en ny elev utløser ca. 1/3 lærer, ¼ miljøterapeut og ¼ assistent og utløser store utslag personalmessig og dermed kostnadsmessig.
* Elevtallet har økt hvert år de siste årene – det ser ut til at det fortsatt blir 33 elever fra 1.8.2013. Det er 1 elev som avslutter grunnskolen, men det er sannsynlig at eleven skal ha VGS1 på Mortenstua Skole.
* Det er allerede kommet inn muntlige forespørsler om elevplasser – disse er ikke lagt inn i budsjett 2014.
* Opplæringstilbudet og SFO-tilbudet gis etter enkeltvedtak i hjemkommunene. Dette gir kommunene mulighet til å regulere tilbudet, men når enkeltvedtaket er fattet, må skolen benytte ressursene slik de er vedtatt for den enkelte elev, som vil si fram til 1.8 2014.
* Mer enn 90% av skolens utgifter er knyttet til lønn.

Lønnsregulativ for 1.8.13 er lagt til grunn for beregning av lønnsutgiftene, i tillegg er det beregnet 5 % lønnsvekst fra 1.5.2014. Avsetningene til pensjon er satt til 16,5 % av pensjonsgivende lønn KLP, og 20% SPK. Disse tallstørrelsene er de samme som Eidsberg kommune legger til grunn. Prisvekst i budsjettet er 1,5%

Kommunene har vedtatt ressursene til opplæringstilbudet i skole og SFO til 33 elever for våren 2014. Dette danner grunnlaget for budsjettet for de første 7 månedene. For høsthalvåret er budsjettet satt opp ut i fra de elevene vi regner som sikkert skal gå på Mortenstua skole. Det er 33 elever der en av skoleplassene sannsynligvis kjøpes av Fylkeskommunen (VGS 1). Bruken og omfanget av SFO for høsthalvåret bygger på erfaringene fra vår-halvåret og forventet elevgruppe. Skole dekker noe av SFO-kostnadene.

Elevprisen for opplæringstilbudet våren 2014 økes med 3,5%, tilsvarende SFO%. Grunnbeløpet økes tilsvarende. Fra høsten av holdes elevprisen lik vårhalvåret for opplæringstilbudet og SFO. Andre kommuner som ikke er en del av den interkommunale driften er påberopt en tilleggspris på 20% av grunnbeløpet og det gjelder tre kommuner.

Med fratrekk av forutsigbar inntekt (Fylkeskommunen og andre ikke-eiere) må elevprisen balansere utgiftsiden – daglig drift –derfor økning 3,5%. Forklaring på dette ligger i kommentarer knyttet til budsjett skole og SFO i dette dokumentet.

I overkant av 90 % av skolens utgifter i budsjettet er lønnsmidler, og skolen er bemannet ut i fra enkeltvedtakene til elevene. Kommunene har fattet enkeltvedtak for elevene som er førende for de 7 første månedene. Vedtakene er førende for ressursbruk og dermed også kostnader tilknyttet dette. Ressursene og vedtakene fattes etter sakkyndig anbefaling og uttalelser fra kommunenes PP-tjeneste.

Det er viktig å vite at retten til spesialundervisning og likeverdighetsprinsippet i skolen må styres ut i fra retten til opplæring og elevenes behov, og ikke etter skolens økonomi.

De resterende ca. 10 % av budsjettet 2014 dekker driftsutgifter, som husleie, strøm, inventar og utstyr, skolemateriell etc. Rektor har lagt seg på en meget nøktern linje, og budsjettpostene på daglig drift ligger an til en nullvekst. Budsjett er avhengig av at inntektene pr. elev balanserer med utgiftene pr. elev og dets merkostnader. Skolen fikk 2013 en ekstra bevilgning som ble prioritert til investering data, utskifting av gamle pulter, hyller og inventar, samt innkjøp for å møblere flere undervisningsrom pga flere elever.

Budsjettet er fordelt 80 % SKOLE og 20% SFO

**Kommentarer til Budsjett SKOLE**

**Utgifter:**

Fast lønn: Bygger på lønnsberegning 1.8.2013 og forventet lønnsvekst på 5 %.

For lærerpersonalet bygger det i tillegg på lokale arbeidstidsavtaler. Assistenter lønnes 80% av samlet lønnsutgifter fra skoledelen og miljøterapeuter lønnes 85%. Det ligger også inn lønn til renholder og vaktmester. Tjenestetelefon for rektor og undervisningsinspektør ligger også her.

Vikarutgifter: Det er behov for vikar ved sykdom, ferieavvikling, møtevirksomhet, kurs og ekstrahjelp ved opplæring og oppstart høst. I tillegg er det godtgjøring av ubekvem arbeidstid og klesgodtgjørelse. Samme kostnadsramme som budsjett 2013.

**Lønn og sosiale utgifter: Kr. 22.447.000**

Driftsutgifter for skolen bygger på prisvekst 1,5%, og likt antall elever i forhold til buds.13.

**Samlede driftsutgifter: Kr. 1.929.000**

**Samlet utgifter for skole: Kr. 24.376.000**

**Inntekter:**

**Refusjon fra Fylkeskommunen: Kr. 392.000**

1 elever skal mest sannsynlig ha videregående skoletilbud høsthalvåret.

Høst 2014: Forventet inntekt kr. 391.700,-

**Refusjon fra Andre : Kr: 2.846.000**

3 kommuner (Sarpsborg, Fredrikstad og Hobøl) kjøper elevplasser mot kostnad elevpris + 20% av kommunenes grunnbeløp

**Refusjon fra kommunen: Kr. 19.419.000**

Inngåtte avtaler Vår 2014 +3,5% økning = kr. 11.486.000

Forventet Høst 2014 (som vår 2013 minus fylkeskomm.) +3,5% = kr. 7.933.000 (32 elever)

Inkludert i inngåtte avtaler ligger fysisk aktivitet og valgfag og eventuelle tilleggsressurser .

Elevpris multifunksj.h. 26t/u kr. 680.131,-

Elevpris multifunksj.h. 31 t/u kr. 780.315,-

Elevpris andre 26/31 t/u kr. 638.597,-

**Overføringer fra kommunen: Kr. 2.000.000**

Andel skole-grunnbeløp + veiledning kr. 2.000.000

Grunnbeløpet beregnes ut fra 10 % av nettoutgifter på budsjettet (fratrekk er refusjon fylkeskommunen, refusjon fra andre, moms og bruk av skolens fond = Kr. 2.467.600)

**Driftsinntekter: Kr. 25.091.000** (inkl. moms 105.000+ref.sykep 329.000)

**Andre inntekter**:

Renter er beregnet ut fra anslagsvis regnskap 2013, og budsjett/regnskap for de siste årene. Det er lagt inn kr.200.000.

**Bruk av Fond:**

Skolens hovedsatsningsområde ROA, arbeid med elevenes læringsmiljø, og ”Det er meg det kommer an på”, arbeidsmiljø og personalutvikling, fortsetter hele 2014, og det er lagt inn i budsjettet kr. 50.000 for frikjøp av personale til å drive prosjektene videre.

**Kommentarer til Budsjett SFO**

**Utgifter:**

Fast lønn: Bygger på lønnsramme fra 1.8.2013 + 5%

Dette er beregnet ut i fra at en fordelingsnøkkel 15% av lønnsutgiftene til miljøterapeuter og 20% av lønnsutgiftene til assistenter. Personalbehovet vår 2014 er kjent, behovet høst 2014 er ukjent, men lagt inn likt som vår 2014 da skolen forventer samme elevtall og dermed samme behov for ansatte.

Vikarutgifter: Det er behov for vikar ved sykdom, ferieavvikling, møtevirksomhet, kurs og ekstrahjelp ved opplæring og oppstart høst. Samme kostnadsramme som budsjett 2013.

**Lønn og sosiale utgifter : Kr. 4.267.000**

Driftsutgifter bygger på sammenliknbare tall fra regnskap 2012 og budsjett 2013.

**Samlet Driftsutgifter SFO: Kr. 336.000**

**Samlet utgifter SFO: Kr. 4.603.000**

**Inntekter:**

**Refusjon fra kommuner: Kr. 3.050.000**

Det legges på 3,5 % på elevpris SFO våren 2014 til kr 191.449, ingen økning høsten 2014. De fleste elevene har mellom 40 – 80% plass og behovet for våren er kjent. Det er budsjettert med samme behov for høst 2014.

**Overføringer fra kommuner: Kr. 468.000**

Andel sfo - grunnbeløp, kr. 467.600.

Grunnbeløpet beregnes ut fra 10 % av nettoutgifter på budsjettet (fratrekk er refusjon fylkeskommunen, refusjon fra andre, moms og bruk av skolens fond = Kr. 2.467.600)

**Matpenger foreldrebetaling: Kr. 40.000**

Det tas kr. 11,- om dager for matpenger – beregnes 20 dager v/100% plass.

**Andre inntekter:** Ref. sykepenger inkl. ferieavsetning kr. 65.700 + moms 14.000

**Samlet driftsinntekter: Kr. 3.638.000**

**Kommentarer til samlet budsjett MORTENSTUA Skole.**

**Utgifter:**

Lønn og sosiale utgifter: Kr. 26.713.000

Driftsutgifter: Kr. 2.265.000

**Samlede driftsutgifter: Kr. 28.978.000**

**Inntekter:**

Refusjon fra Fylkeskommunen: Kr. 392.000

Refusjon fra Andre : Kr: 2.988.000

Matpenger: Kr. 40.000

Refusjon fra kommunen: Kr. 22.327.000

Overføringer fra kommunen: Kr. 2.467.000

Sykelønnref., moms kr. 514.000

Driftsinntekter: Kr. 28.728.000

Renter: Kr. 200.000

Fond: Kr. 50.000

**Samlede driftsinntekter Kr. 28.978.000**

Resultat: Kr. 0